Laki sairausvakuutuslain muuttamisesta 802/2008 - Säädökset alkuperäisinä - FINLEX ®\nOlet tässä: Finlex › Lainsäädäntö › Säädökset alkuperäisinä › 2008 › 802/2008\nmuutetaan 21 päivänä joulukuuta 2004 annetun sairausvakuutuslain (1224/2004) 5 luvun 1 ja 3―6 §, 7 §:n 1 ja 3 momentti, 8 §:n 1 momentti ja 9 § sekä 6 luku,\nsellaisina kuin niistä ovat 5 luvun 1, 4 ja 5 §, 7 §:n 1 ja 3 momentti sekä 8 §:n 1 momentti laissa 885/2005, 5 luvun 6 ja 9 § osaksi viimeksi mainitussa laissa sekä 6 luku osaksi viimeksi mainitussa laissa ja laissa 912/2007, seuraavasti:\nVakuutetulla on oikeus saada korvausta lääkärin tai hammaslääkärin sairauden hoitoon määräämän lääkkeen kustannuksista. Lääke korvataan edellyttäen, että kyse on lääkelain (395/1987) mukaisesta lääkemääräystä edellyttävästä lääkevalmisteesta, joka on tarkoitettu joko sisäisesti tai ulkoisesti käytettynä parantamaan tai helpottamaan sairautta tai sen oireita. Vakuutetulla on oikeus korvaukseen myös sellaisesta Lääkelaitoksen luettelon mukaisesta vaihtokelpoisesta lääkevalmisteesta, johon potilaalle määrätty lääkevalmiste on vaihdettu apteekissa lääkelain 57 b §:n mukaisesti. Lisäksi edellytetään, että lääkkeiden hintalautakunnan lääkevalmisteelle hyväksymä korvattavuus on voimassa.\nEdellä 1 momentissa tarkoitettuja korvattavia lääkkeitä ovat lisäksi ne lääketieteellisin perustein välttämättömät lääkevalmisteet, joita saa myydä ilman lääkemääräystä (itsehoitolääke) ja joiden korvattavuus on voimassa. Näistä lääkevalmisteista vakuutetulla on oikeus saada korvausta tämän lain 4 §:n mukaisesti taikka, jos kysymyksessä on vaikea ja pitkäaikainen sairaus, 5 §:n mukaisesti. Kansaneläkelaitos voi tarkemmin päättää tarvittavista selvityksistä ja niistä lääketieteellisistä edellytyksistä, joiden tulee täyttyä, jotta itsehoitolääkkeen korvaaminen vakuutetulle on lääketieteellisesti perusteltua.\nPerinteiset kasvirohdosvalmisteet ja homeopaattiset valmisteet\nTämän lain mukaista korvausta ei makseta perinteisistä kasvirohdosvalmisteista tai homeopaattisista valmisteista.\nPeruskorvattavaksi hyväksytyn lääkkeen korvaus on 42 prosenttia 9 §:n 1, 2 tai 3 momentissa tarkoitetusta korvauksen perusteesta.\nLääke on erityiskorvattava, jos sille on hyväksytty erityiskorvattavuus siten kuin 6 luvussa säädetään. Lisäksi edellytetään, että lääkettä käytetään lääketieteellisin perustein vaikeaksi ja pitkäaikaiseksi arvioitavan sairauden hoidossa.\n1) 72 prosenttia, jos kysymyksessä on vaikean ja pitkäaikaisen sairauden hoidossa tarvittava välttämätön lääke (alempi erityiskorvaus); ja\nValtioneuvoston asetuksella annetaan tarkempia säännöksiä lääketieteellisin perustein vaikeiksi ja pitkäaikaisiksi arvioitavista sairauksista, joiden lääkehoidon kustannuksista tämän lain perusteella korvataan 72 tai 100 prosenttia. Kansaneläkelaitos päättää niistä vaikean ja pitkäaikaisen sairauden lääketieteellisistä edellytyksistä, joiden tulee täyttyä, jotta lääkkeiden erityiskorvaaminen on lääketieteellisesti perusteltua.\nKorvauksen myöntämisen edellytyksenä on 6 luvun 5 §:n 3 momentissa, 6 §:ssä tai 9 §:n 2 momentissa tarkoitetussa rajoitetusti perus- tai erityiskorvattavassa lääkkeessä, että lääkettä käytetään lääkkeiden hintalautakunnan päätöksessä määritellyn erityisen käyttöaiheen mukaisesti. Kansaneläkelaitos voi tarkemmin päättää tarvittavista selvityksistä ja niistä lääketieteellisistä edellytyksistä, joiden tulee täyttyä, jotta rajoitetusti perus- tai erityiskorvattavan lääkkeen korvaaminen vakuutetulle on lääketieteellisesti perusteltua.\nVaikean sairauden hoitoon käytettävästä kliinisestä ravintovalmisteesta korvataan 42 tai 72 prosenttia 9 §:n 1 tai 3 momentissa tarkoitetusta korvauksen perusteesta.\nPitkäaikaisen ihotaudin hoidossa käytettävästä perusvoiteesta korvataan 42 prosenttia 9 §:n 1 tai 3 momentissa tarkoitetusta korvauksen perusteesta.\nJos saman kalenterivuoden aikana vakuutetulle tämän luvun mukaan korvatuista lääkkeistä, kliinisistä ravintovalmisteista sekä perusvoiteista korvaamatta jääneiden korvauksen perusteena olevien kustannusten yhteismäärä ylittää 643,14 euroa (vuotuinen omavastuuosuus), vakuutetulla on oikeus ylittävältä määrältä lisäkorvaukseen. Lisäkorvaus on 100 prosenttia 1,50 euron lääkekohtaisen omavastuuosuuden ylittävältä osalta.\nLääkkeen, kliinisen ravintovalmisteen sekä perusvoiteen hankkimisesta vakuutetulle aiheutuneiden kustannusten korvauksen perusteena on enintään valmisteelle vahvistettu kohtuullinen tukkuhinta, johon on lisätty enintään lääkelain 58 §:ssä tarkoitetun lääketaksan mukainen apteekin myyntikate ja arvonlisävero. Jos valmiste sisältyy tämän lain 6 luvun 21 §:ssä tarkoitettuun viitehintaryhmään, korvauksen perusteena on viitehintaryhmälle vahvistettu viitehinta, johon on lisätty apteekin arvonlisäverollinen toimitusmaksu. Viitehintaryhmän lakatessa korvauksen perusteena on enintään 6 luvun 22 §:ssä tarkoitettu enimmäistukkuhinta, johon on lisätty enintään lääkelain 58 §:ssä tarkoitetun lääketaksan mukainen apteekin myyntikate ja arvonlisävero.\nJos viitehintaryhmään sisältyvästä valmisteesta vakuutetulta peritty hinta on pienempi kuin korvauksen perusteeksi vahvistettu viitehinta tai jos lääkkeen määrääjä on kieltänyt viitehintaryhmään sisältyvän valmisteen vaihdon lääkelain 57 b §:n 3 momentissa tarkoitetulla tavalla, korvaus maksetaan valmisteesta perityn hinnan perusteella.\nApteekissa valmistettuja korvattavia valmisteita vastaavien lääkkeiden, kliinisten ravintovalmisteiden ja perusvoiteiden kustannuksista korvaus maksetaan vakuutetulta peritystä lääkelain 58 §:ssä tarkoitetun lääketaksan mukaisesta hinnasta.\nTässä laissa tarkoitettu korvaus maksetaan samalla kertaa ostetusta enintään kolmen kuukauden hoitoaikaa vastaavasta valmistemäärästä, ellei erityisestä syystä muuta johdu. Lääkekohtainen omavastuuosuus peritään samalla kertaa ostetusta enintään kolmen kuukauden hoitoaikaa vastaavasta valmistemäärästä. Valtioneuvoston asetuksella säädetään tarkemmin siitä, milloin sairauden pitkäaikaisessa hoidossa käytettävän lääkkeen lääkekohtainen omavastuuosuus voidaan periä poikkeuksellisesti kolmen kuukauden hoitoaikaa vastaavasta määrästä, vaikka lääke on lääketieteellisistä syistä tai lääkevalmisteen farmaseuttisten ominaisuuksien johdosta ostettu useana eränä.\nSosiaali- ja terveysministeriön yhteydessä toimii lääkkeiden hintalautakunta, jonka tehtävänä on lääkkeen, kliinisen ravintovalmisteen ja perusvoiteen:\n1) korvattavuuden vahvistaminen;\n2) kohtuullisen, korvausperusteeksi hyväksyttävän tukkuhinnan vahvistaminen;\n3) kohtuullisen tukkuhinnan korottamisesta päättäminen;\n4) korvattavuuden ja tukkuhinnan lakkauttamisesta päättäminen.\nSen lisäksi, mitä 1 momentissa säädetään, lääkkeiden hintalautakunta päättää lääkkeiden viitehintaryhmän muodostamisesta, viitehintaryhmälle määritettävästä viitehinnasta, valmisteiden viitehintaryhmään sisällyttämisestä sekä viitehintaryhmään sisällytettävän valmisteen korvattavuudesta ja enimmäistukkuhinnasta.\nSosiaali- ja terveysministeriö asettaa lääkkeiden hintalautakunnan ja sen yhteydessä toimivan asiantuntijaryhmän kolmeksi vuodeksi kerrallaan ja nimeää lautakunnan ja asiantuntijaryhmän puheenjohtajat, varapuheenjohtajat ja muut jäsenet sekä kullekin jäsenelle henkilökohtaisen varajäsenen.\nLääkkeiden hintalautakunnassa tulee olla kaksi jäsentä sosiaali- ja terveysministeriöstä, yksi valtiovarainministeriöstä, kaksi Kansaneläkelaitoksesta, yksi Lääkelaitoksesta ja yksi Terveyden ja hyvinvoinnin laitoksesta.\nAsiantuntijaryhmään voidaan nimetä enintään seitsemän jäsentä. Asiantuntijaryhmässä tulee olla edustettuna lääketieteen, farmakologian, terveystalouden ja sairausvakuutuksen alan asiantuntemus.\nLautakunta päättää sille kuuluvat asiat esittelystä. Lautakunta on päätösvaltainen, kun kokouksessa on läsnä puheenjohtajan lisäksi vähintään kolme jäsentä. Lautakunnan päätökseksi tulee se mielipide, jota enemmistö on kannattanut, ja äänten mennessä tasan se mielipide, jota puheenjohtaja on kannattanut.\n1) lääkevalmisteen peruskorvattavuuden ja kohtuullisen tukkuhinnan vahvistamisen, jos kysymyksessä on valmisteen määräaikaisesti voimassa olevan peruskorvattavuuden ja tukkuhinnan uudelleen vahvistaminen, korvattavaksi hyväksytyn valmisteen uusi pakkauskoko, vahvuus tai lääkemuoto taikka tällaista lääkevalmistetta vastaavan rinnakkaisvalmisteen taikka rinnakkaistuontivalmisteen peruskorvattavuuden ja kohtuullisen tukkuhinnan vahvistaminen;\n2) lääkevalmisteen erityiskorvattavuuden hyväksymisen, jos samaa lääkeainetta sisältävä valmiste on hyväksytty erityiskorvattavaksi;\n3) lääkelain 21 f §:n mukaisen erityisluvalla toimitettavan lääkevalmisteen peruskorvattavuuden ja kohtuullisen tukkuhinnan vahvistamisen sekä lisäksi erityiskorvattavuuden hyväksymisen, jos samaa lääkeainetta sisältävä valmiste on hyväksytty erityiskorvattavaksi;\n4) kohtuullista tukkuhintaa koskevan todistuksen antamisen myyntiluvan haltijalle lääkkeiden ulkomaille vientiä varten.\nSen lisäksi, mitä 2 momentissa säädetään, lääkkeiden hintalautakunta voi siirtää johtajan ratkaistavaksi lääkevalmisteiden viitehintaryhmien muodostamisen, kullekin viitehintaryhmälle asetettavan viitehinnan vahvistamisen sekä lääkevalmisteen sisällyttämisen viitehintaryhmään. Lääkkeiden hintalautakunnan johtajan ratkaistavaksi voidaan siirtää myös viitehintaryhmään sisällytettävän valmisteen korvattavuus ja enimmäistukkuhinta.\nMyyntiluvan haltijan on haettava lääkevalmisteen peruskorvattavuuden ja kohtuullisen tukkuhinnan vahvistamista lääkkeiden hintalautakunnalta.\n1) selvitys lääkkeen käyttötarkoituksesta, hoidollisesta arvosta ja korvattavuudella saavutettavista hyödyistä verrattuna muihin saman sairauden hoidossa käytettäviin lääkevalmisteisiin;\n2) selvitys keskimääräisestä vuorokausiannoksesta ja tällä perusteella muodostuvasta ehdotetun tukkuhinnan ja arvonlisäverollisen vähittäismyyntihinnan mukaisesta lääkehoidon kustannuksesta;\n3) perusteltu arvio lääkkeen myynnistä ehdotetun tukkuhinnan ja arvonlisäverollisen vähittäismyyntihinnan perusteella sekä arvio valmistetta käyttävien potilaiden määrästä;\n4) selvitys lääkkeen taloudellisuudesta ja markkinaennusteesta verrattuna muihin saman sairauden hoitoon käytettäviin lääkkeisiin;\n5) lääkkeen patenttia ja lisäsuojatodistusta koskeva selvitys;\n6) muissa Euroopan talousalueen maissa käytössä olevat lääkevalmisteen muut kauppanimet, lääkevalmisteen korvauksen perusteeksi hyväksytyt käytössä olevat tukkuhinnat sekä lääkkeen korvausperusteet;\n7) terveystaloudellinen selvitys, jos kysymyksessä on uutta vaikuttavaa lääkeainetta sisältävä lääkevalmiste ja tarvittaessa muukin valmiste.\nMyyntiluvan haltijan on liitettävä hakemukseen myös muut lääkkeiden hintalautakunnan edellyttämät selvitykset. Myyntiluvan haltija voi sisällyttää hakemukseen edellä mainittujen selvitysten lisäksi muita asian käsittelyn kannalta tarpeellisiksi katsomiaan selvityksiä.\nMitä tässä pykälässä säädetään, noudatetaan soveltuvin osin haettaessa hyväksytyn peruskorvattavuuden laajentamista.\nLääkevalmisteen peruskorvattavuus sairauden hoidossa voidaan vahvistaa enintään myyntilupaviranomaisen lääkevalmisteelle vahvistaman valmisteyhteenvedon ja siinä hyväksyttyjen käyttöaiheiden mukaisessa laajuudessa. Peruskorvattavuudesta päätettäessä tulee ottaa huomioon lääkkeen hoidollinen arvo. Ilman lääkemääräystä myytävälle lääkevalmisteelle voidaan vahvistaa peruskorvattavuus vain, jos kyse on lääketieteellisin perustein välttämättömästä lääkevalmisteesta.\n1) lääkevalmisteesta, jota käytetään tilapäisen tai oireiltaan lievän sairauden hoitoon;\n2) lääkevalmisteesta, jonka hoidollinen arvo on vähäinen;\n3) lääkevalmisteesta, jota käytetään muuhun tarkoitukseen kuin sairauden hoitoon; tai\n4) perinteisestä kasvirohdosvalmisteesta taikka homeopaattisesta valmisteesta.\nLääkkeiden hintalautakunta voi vahvistaa peruskorvattavuuden tiettyyn lääkevalmisteen tarkoin määriteltyyn käyttöaiheeseen 2 momentissa tarkoitetuissa tilanteissa.\nLääkkeiden hintalautakunta voi lääkeryhmittäin päättää 2 momentissa tarkoitetuista valmisteista.\nJos valmisteen peruskorvattavuutta koskevat edellytykset eivät täyty, hakemus tukkuhinnan osalta raukeaa.\nLääkkeiden hintalautakunta voi rajoittaa lääkevalmisteen peruskorvattavuuden tarkoin määriteltyihin käyttöaiheisiin, jos lääkkeen käytössä ja tutkimuksessa on osoitettu merkittävää hoidollista arvoa tietyissä sairaustiloissa, ja:\n1) kyse on erityisen kalliista lääkkeestä, joka on välttämätön vakavan sairauden hoidossa ja jonka lääketieteellisesti perustellusta käytöstä aiheutuisi vakuutetulle peruskorvattuna oikeus 5 luvun 8 §:ssä tarkoitettuun lisäkorvaukseen; tai\n2) lääkkeestä laajassa käytössä aiheutuisi kohtuuttomia kustannuksia saavutettavaan hyötyyn nähden.\nLääkevalmisteelle ehdotetun korvausperusteeksi hyväksyttävän tukkuhinnan kohtuullisuutta arvioitaessa otetaan huomioon:\n2) lääkevalmisteen hinnat muissa Euroopan talousalueen maissa;\n3) lääkevalmisteen käytöstä aiheutuvat hoitokustannukset ja käytöllä saavutettavat hyödyt potilaan sekä terveyden- ja sosiaalihuollon kokonaiskustannusten kannalta;\n4) käytettävissä olevista muista hoitovaihtoehdoista aiheutuvat hyödyt ja kustannukset;\n5) korvauksiin käytettävissä olevat varat.\nLääkevalmisteen valmistus-, tutkimus- ja tuotekehityskustannukset voidaan ottaa huomioon lääkevalmisteelle ehdotetun tukkuhinnan kohtuullisuutta arvioitaessa, jos kustannuksista on esitetty riittävän yksilöityjä, vertailukelpoisia ja luotettavia lääkevalmistekohtaisia tietoja.\nMyyntiluvan haltijan on haettava lääkevalmisteen erityiskorvattavuuden ja kohtuullisen tukkuhinnan vahvistamista lääkkeiden hintalautakunnalta.\nMyyntiluvan haltijan on hakemuksessa esitettävä perusteltu ehdotus lääkevalmisteen erityiskorvattavuudesta ja valmisteelle vahvistettavasta kohtuullisesta tukkuhinnasta. Hakemukseen on sisällytettävä yksilöity ja perusteltu selvitys lääkevalmisteen:\n2) erityiskorvattavuudella saavutettavista hyödyistä sekä korvaavasta tai korjaavasta vaikutustavasta tai välttämättömyydestä;\n3) taloudellisuudesta ja erityiskorvattavuudesta aiheutuvista kustannuksista;\nHakemukseen tulee lisäksi sisällyttää 4 §:n 2 momentin 2―7 kohdassa ja 4 §:n 3 momentissa tarkoitettu kohtuullista tukkuhintaa koskeva selvitys siltä osin kuin se on erityiskorvattavuuden vahvistamisen edellytyksenä.\nMitä 1―3 momentissa säädetään, sovelletaan myös hakemukseen, jossa erityiskorvattavuutta haetaan lääkevalmisteelle, joka on jo aikaisemmin hyväksytty erityiskorvattavaksi, taikka lääkevalmisteelle, jonka vaikuttava lääkeaine sisältyy jo aikaisemmin hyväksyttyihin erityiskorvattaviin valmisteisiin.\nLääkevalmisteen erityiskorvattavuus voidaan myöntää valtioneuvoston asetuksessa määriteltyihin vaikeisiin ja pitkäaikaisiin sairauksiin. Lääkevalmisteen erityiskorvattavuudesta päätettäessä otetaan huomioon sairauden laatu, lääkevalmisteen tarpeellisuus ja taloudellisuus, käytössä ja tutkimuksissa osoitettu lääkevalmisteen hoidollinen arvo sekä lääkkeiden erityiskorvauksiin käytettävissä olevat varat. Ilman lääkemääräystä myytävälle lääkevalmisteelle voidaan vahvistaa erityiskorvattavuus vain, jos kyse on lääketieteellisin perustein välttämättömästä lääkevalmisteesta.\nMyyntiluvan haltija voi hakea lääkevalmisteelle vahvistetun tukkuhinnan korottamista, jos valmistetta halutaan myydä vahvistettua tukkuhintaa korkeammalla tukkuhinnalla. Hakemukseen on liitettävä perusteltu ehdotus uudeksi kohtuulliseksi tukkuhinnaksi sekä yksilöity selvitys niistä pysyväisluonteisista muutoksista, jotka ovat tapahtuneet lääkevalmisteen hinnanmuodostukseen vaikuttavissa seikoissa tukkuhinnan voimassaoloaikana. Lisäksi hakemukseen on liitettävä tukkuhinnan kohtuullisuuden arvioinnissa tarvittavat 4 §:n mukaiset selvitykset.\nLääkkeiden hintalautakunta voi erityisestä syystä hyväksyä korotuksen voimassa olevaan tukkuhintaan, jos ehdotettu uusi hinta on 7 §:ssä tarkoitetulla tavalla kohtuullinen ja hakija osoittaa tukkuhinnan voimassaoloaikana hinnanmuodostukseen vaikuttaneissa seikoissa tapahtuneen olennaisia pysyväisluonteisia muutoksia.\nLääkkeiden hintalautakunta pyytää Kansaneläkelaitoksen lausunnon lääkevalmisteen peruskorvattavuutta, erityiskorvattavuutta ja lääkevalmisteen kohtuullista tukkuhintaa sekä tukkuhinnan korottamista koskevasta hakemuksesta, ellei erityisestä syystä muuta johdu.\nLääkkeiden hintalautakunnan asiantuntijaryhmältä pyydetään lausunto erityiskorvattavuutta koskevasta hakemuksesta, jos erityiskorvattavuutta on haettu uutta vaikuttavaa lääkeainetta sisältävälle lääkevalmisteelle. Muissa tilanteissa asiantuntijaryhmältä voidaan pyytää tarvittaessa lausunto.\nLääkkeiden hintalautakunta voi pyytää tarvittaessa asiantuntijalausuntoja käsiteltävinä olevista hakemuksista taikka asioista, jotka hintalautakunta on ottanut käsiteltäväksi omasta aloitteestaan.\nLääkevalmisteen korvattavuutta ja kohtuullista tukkuhintaa koskeva päätös tulee voimaan sen antamista seuraavan toisen kalenterikuukauden alusta, jollei päätöksessä toisin määrätä.\nPäätös on voimassa enintään viisi vuotta. Päätös on kuitenkin voimassa enintään kolme vuotta, jos kysymys on uutta vaikuttavaa lääkeainetta sisältävästä valmisteesta.\nMitä tässä luvussa säädetään lääkevalmisteen korvattavuuden ja kohtuullisen tukkuhinnan hakemisesta ja vahvistamisesta, sovelletaan myös kliinisen ravintovalmisteen ja perusvoiteen sekä lääkelain 21 f §:ssä tarkoitetun erityisluvallisen lääkevalmisteen ja 57 b §:ssä tarkoitetun vaihtokelpoisen lääkkeen korvattavuuden ja kohtuullisen tukkuhinnan hakemiseen ja vahvistamiseen.\nMyyntiluvan haltija voi irtisanoa lääkevalmisteen, jolle on vahvistettu korvattavuus ja korvausperusteeksi hyväksyttävä tukkuhinta, korvausjärjestelmästä toimittamalla irtisanomisilmoituksen lääkkeiden hintalautakunnalle viimeistään kolme kuukautta ennen haluttua irtisanomisajankohtaa. Lääkevalmisteelle vahvistettu korvattavuus ja kohtuullinen tukkuhinta lakkaavat olemasta voimassa irtisanomista seuraavan vuosineljänneksen alusta.\nLääkkeiden hintalautakunta vahvistaa myyntiluvan haltijan ilmoituksen lääkevalmisteen poistamisesta sairausvakuutuksen korvausjärjestelmästä.\nMyynnin ylitystä koskeva ilmoitus\nMyyntiluvan haltijan on viipymättä ilmoitettava lääkkeiden hintalautakunnalle, jos korvattavan lääkevalmisteen myynti kasvaa korvattavuutta ja kohtuullista tukkuhintaa koskevan päätöksen perusteena ollutta ennakkoarviota merkittävästi suuremmaksi.\n1) lääkevalmisteen patenttisuoja päättyy;\n2) samaa lääkeainetta sisältävä rinnakkaisvalmiste tulee korvausjärjestelmän piiriin;\n3) lääkevalmisteen käyttöalue laajenee;\n4) lääkevalmisteen 5, 6 tai 9 §:ssä tarkoitettu korvattavuuden edellytys lakkaa;\n5) lääkevalmisteesta saadun uuden käyttökokemuksen tai tutkimustiedon perusteella erityiskorvattavuuden jatkamiselle ei ole enää sairaanhoidollisia perusteita; tai\n6) lääkevalmisteen myynti tai valmisteesta aiheutuva korvausmeno kasvaa hinnanvahvistuspäätöksen perusteeksi otettua arviota merkittävästi suuremmaksi.\nLääkkeiden hintalautakunnan on ennen asian ratkaisemista kuultava Kansaneläkelaitosta.\nLääkkeiden hintalautakunnan tulee selvittäessään korvattavuuden ja kohtuullisen tukkuhinnan lakkauttamisen edellytyksiä arvioida lääkevalmisteen hoidollista arvoa tai tukkuhinnan kohtuullisuutta lautakunnan saamien uusien tietojen perusteella. Arvioinnissa on otettava huomioon 5―7 ja 9 §:ssä mainitut seikat.\nErityiskorvattavuuden vahvistaminen viranomaisaloitteisesti\nLääkkeiden hintalautakunta voi ottaa sosiaali- ja terveysministeriön esityksestä tai omasta aloitteestaan käsiteltäväkseen lääkevalmisteen erityiskorvattavuutta koskevan asian, jos erityiskorvattavuudelle on erityisiä hoidollisia perusteita.\nLääkevalmisteiden viitehintaryhmä muodostetaan korvattavista, lääkelaissa tarkoitettuun lääkevaihtoon kuuluvista, myyntiluvallisista lääkevalmisteista edellyttäen, että muodostettavaan viitehintaryhmään sisältyy vähintään yksi kaupan oleva korvattava rinnakkaisvalmiste. Lääkevaihtoon kuuluvat lääkevalmisteet määritellään lääkelain 57 c §:n tarkoittamassa luettelossa keskenään vaihtokelpoisista lääkevalmisteista.\nViitehintaryhmä muodostetaan korvattavista keskenään vaihtokelpoisista lääkevalmisteista, joiden vaikuttavat lääkeaineet ja niiden määrät ovat samanlaisia. Lisäksi samaan viitehintaryhmään sisällytettävien lääkevalmisteiden tulee olla lääkemuodoltaan toisiaan vastaavia ja pakkauskooltaan toisiaan läheisesti vastaavia. Sosiaali- ja terveysministeriön asetuksella voidaan antaa tarkempia säännöksiä pakkauskokojen vastaavuudesta.\nKullekin viitehintaryhmälle määritellään korvauksen perusteena oleva viitehinta, joka määräytyy myyntiluvan haltijoiden 20 §:ssä tarkoitettujen hintailmoitusten perusteella.\nViitehinta lasketaan edullisimman viitehintaryhmään sisällytettävän lääkevalmisteen arvonlisäverollisesta vähittäishinnasta. Arvonlisäverollinen vähittäishinta on lääkelain 58 §:ssä tarkoitetun lääketaksan mukainen hinta lukuun ottamatta apteekin toimitusmaksua. Viitehinta määräytyy siten, että edullisimman lääkevalmisteen arvonlisäverolliseen vähittäishintaan lisätään 1,50 euroa, jos valmisteen arvonlisäverollinen vähittäishinta on alle 40 euroa. Muussa tapauksessa viitehinnaksi tulee viitehintaryhmän edullisimman valmisteen arvonlisäverollinen vähittäishinta, johon lisätään 2 euroa.\nEdellä 2 momentissa tarkoitettuna edullisimpana lääkevalmisteena pidetään lääkevalmistetta, josta on tehty lääkelain 27 §:ssä tarkoitettu ilmoitus lääkevalmisteen kauppaan tulemisesta viimeistään 38 päivää ennen viitehintakauden alkamista ja josta on tehty tämän lain 20 §:n mukainen hintailmoitus.\nMyyntiluvan haltijan on ilmoitettava hintailmoitusmenettelyyn kuuluvan lääkevalmisteen tukkuhinta lääkkeiden hintalautakunnalle (hintailmoitus). Hintailmoitusmenettelyyn kuuluvat lääkevalmisteet määritellään lääkkeiden hintalautakunnan julkaisemassa luettelossa, joka perustuu Lääkelaitoksen julkaisemaan lääkelain 57 c §:ssä tarkoitettuun luetteloon keskenään vaihtokelpoisista lääkevalmisteista. Lääkkeiden hintalautakunnan on julkaistava hintailmoitusmenettelyn piiriin kuuluvien valmisteiden luettelo viimeistään 30 päivää ennen viitehintakauden alkamista. Hintailmoitusmenettely koskee:\n2) lääkevalmistetta, joka sisältyy Lääkelaitoksen ylläpitämään lääkelain 57 c §:ssä tarkoitettuun luetteloon keskenään vaihtokelpoisista lääkevalmisteista ja jolla on hintalautakunnan vahvistama korvattavuus ja kohtuullinen tukkuhinta ja jonka kanssa samaan keskenään vaihtokelpoisten valmisteiden ryhmään kuuluu vähintään yksi rinnakkaisvalmiste;\nHintailmoitus on tehtävä, kun lääkkeiden hintalautakunta on julkaissut hintailmoitusmenettelyn piiriin kuuluvien lääkevalmisteiden luettelon. Hintailmoitus on tehtävä viimeistään 21 päivää ennen viitehintakauden alkua. Jos myyntiluvan haltija ei tee hintailmoitusta säädetyssä määräajassa, lääkevalmisteen korvattavuus päättyy viitehintakauden alkaessa.\nHintailmoituksessa myyntiluvan haltijan on ilmoitettava lääkevalmisteen viitehintakauden alkaessa voimassa oleva tukkuhinta. Ilmoitettava tukkuhinta ei saa ylittää valmisteelle määriteltyä enimmäistukkuhintaa taikka valmisteelle vahvistettua kohtuullista korvausperusteeksi hyväksyttyä tukkuhintaa. Lisäksi myyntiluvan haltijan on hintailmoituksessa ilmoitettava lääkevalmisteen kaupanolosta viitehintakauden alkaessa.\nPäätös viitehintaryhmistä, viitehinnasta ja lääkevalmisteen sisällyttämisestä viitehintaryhmään\nLääkkeiden hintalautakunta vahvistaa lääkevalmisteiden viitehintaryhmät, viitehintaryhmille asetettavat viitehinnat ja viitehintaryhmiin sisällytettävät valmisteet vuosineljänneksittäin. Kukin vuosineljännes muodostaa viitehintakauden.\nPäätös on tehtävä viimeistään seitsemän päivää ennen viitehintakauden alkua. Päätös tulee voimaan vuosineljänneksen alusta ja se on voimassa vuosineljänneksen loppuun. Päätettäessä lääkevalmisteen sisällyttämisestä viitehintaryhmään kullekin valmisteelle vahvistetaan viitehintakauden alkaessa voimassa oleva tukkuhinta ja arvonlisäverollinen vähittäishinta.\nViitehintaryhmälle vahvistettu viitehinta on voimassa muuttumattomana koko viitehintakauden.\nViitehintaryhmään sisällytettävän valmisteen korvattavuus ja enimmäistukkuhinta\nSen lisäksi, mitä 21 §:ssä säädetään, viitehintaryhmään sisällytettävälle valmisteelle on vahvistettava korvattavuus ja enimmäistukkuhinta, jos valmiste ei päätöksentekohetkellä kuulu viitehintaryhmään. Lääkevalmisteelle määritelty korvattavuus ja enimmäistukkuhinta ovat voimassa niin kauan kuin valmiste kuuluu yhtäjaksoisesti viitehintaryhmään.\nViitehintaryhmään sisällytettävän lääkevalmisteen korvattavuus määritellään sen laajuiseksi kuin se on viitehintaryhmään sisällytettäessä.\nViitehintaryhmään sisällytettävän valmisteen enimmäistukkuhinta on sama kuin valmisteelle vahvistettu kohtuullinen tukkuhinta silloin, kun valmiste sisällytetään viitehintaryhmään.\nMyyntiluvan haltijan on haettava lääkevalmisteelle korvattavuutta, jos myyntiluvan haltija haluaa viitehintaryhmään sisällytettäväksi lääkevalmisteen, jolla ei ole hintalautakunnan hyväksymää korvattavuutta ja sen vahvistamaa kohtuullista tukkuhintaa. Korvattavuutta on haettava myös, jos viitehintaryhmään sisällytettävälle valmisteelle taikka viitehintaryhmään kuuluvalle valmisteelle hyväksyttyä korvattavuutta halutaan laajentaa.\nLääkevalmisteen perus- ja erityiskorvattavuuden hakemiseen sovelletaan, mitä 4 ja 8 §:ssä säädetään lääkevalmisteen korvattavuudesta. Korvattavuutta haettaessa myyntiluvan haltijan tulee ilmoittaa tukkuhinta, joka valmisteella on voimassa silloin, kun valmiste sisällytetään viitehintaryhmään. Valmisteelle ilmoitettava tukkuhinta ei voi olla korkeampi kuin vastaavan viitehintaryhmään kuuluvan lääkevalmisteen enimmäistukkuhinta.\nLääkevalmisteen korvattavuuden vahvistamiseen sovelletaan, mitä 5, 6 ja 9 §:ssä säädetään perus- ja erityiskorvattavuuden vahvistamisesta. Lääkevalmisteen enimmäistukkuhinta vahvistetaan samaan viitehintaryhmään kuuluvan vastaavan valmisteen enimmäistukkuhintaa vastaavaksi.\nPäätös valmisteen sisällyttämisestä viitehintaryhmään sekä valmisteen korvattavuudesta ja enimmäistukkuhinnasta tulee voimaan päätöksentekoa seuraavan toisen kuukauden alussa, jollei päätöksessä toisin määrätä. Päätös on voimassa enintään niin kauan kuin valmiste kuuluu yhtäjaksoisesti viitehintaryhmään.\nViitehintaryhmä lakkaa ilman erillistä päätöstä, jos sille säädetyt edellytykset eivät täyty. Jos viitehintaryhmän edellytykset lakkaavat kesken viitehintakauden, viitehintaryhmä ja sille määritelty viitehinta ovat kuitenkin voimassa kyseisen viitehintakauden loppuun.\nSen estämättä, mitä 22 ja 23 §:ssä säädetään, viitehintakauden päättyessä ryhmään kuuluneiden lääkevalmisteiden korvattavuuden ja enimmäistukkuhinnan voimassaolo jatkuu viitehintaryhmän lakkaamisesta huolimatta samassa laajuudessa enintään yhden vuoden viitehintakauden päättymisestä. Korvattavuuden jatkumisen edellytyksenä on kuitenkin, että valmisteen myyntiluvan haltija tekee 20 §:ssä säädetyn hintailmoituksen.\nLääkkeiden hintalautakunnan päätös myyntiluvan saaneen lääkevalmisteen korvausperusteeksi vahvistetusta kohtuullisesta tukkuhinnasta ja lääkevalmisteen peruskorvattavuudesta sekä lääkevalmisteen erityiskorvattavuudesta on toimitettava hakijalle 180 päivän kuluessa hakemuksen saapumisesta. Jos ratkaistavana on aikaisemmin vahvistetun tukkuhinnan korottaminen ilman lääkevalmisteen korvattavuutta koskevan asian ratkaisemista, päätös on toimitettava hakijalle 90 päivän kuluessa hakemuksen saapumisesta. Jos hakemuksen tueksi esitettävät tiedot ovat riittämättömät, lautakunta tai tarvittaessa lautakunnan johtaja keskeyttää hakemuksen käsittelyn ja ilmoittaa viipymättä hakijalle, mitä yksilöityjä lisätietoja edellytetään. Lopullinen päätös on tällöin toimitettava hakijalle 180 päivän kuluessa lisäselvityksen vastaanottamisesta. Jos ratkaistavana on aikaisemmin vahvistetun tukkuhinnan korottaminen ilman lääkevalmisteen korvattavuutta koskevan asian ratkaisemista, lopullinen päätös on toimitettava hakijalle 90 päivän kuluessa lisäselvityksen vastaanottamisesta.\nJos korkein hallinto-oikeus on hallintolainkäyttölain (586/1996) 11 luvun ylimääräistä muutoksenhakua koskevien säännösten nojalla palauttanut myyntiluvallista lääkevalmistetta koskevan lääkkeiden hintalautakunnan lääkevalmisteen korvattavuutta tai kohtuullista tukkuhintaa koskevan päätöksen uudelleen käsiteltäväksi, päätös on toimitettava hakijalle 1 momentissa säädetyssä määräajassa. Määräaika alkaa kulua siitä, kun lääkkeiden hintalautakunta on saanut korkeimman hallinto-oikeuden päätöksen tiedoksi.\nLääkkeiden hintalautakunnan päätökseen tyytymätön saa hakea siihen muutosta korkeimmalta hallinto-oikeudelta siten kuin hallintolainkäyttölaissa säädetään. Lääkkeiden hintalautakunnan antamaa päätöstä on muutoksenhausta huolimatta noudatettava, kunnes asia on lainvoimaisella päätöksellä ratkaistu.\nLuettelo korvattavista lääkkeistä\nRajoitetusti peruskorvattava lääkevalmiste, erityiskorvattava lääkevalmiste ja kliininen ravintovalmiste tulee sisällyttää korvattavien lääkkeiden luetteloon, kun lääkkeiden hintalautakunta on hyväksynyt sen korvattavaksi valmisteeksi. Lääkkeiden hintalautakunnan tulee viimeistään kunkin kuukauden viimeisenä päivänä ilmoittaa Kansaneläkelaitokselle rajoitetusti peruskorvattavien lääkevalmisteiden, erityiskorvattavien lääkevalmisteiden sekä kliinisten ravintovalmisteiden korvattavuuksissa tapahtuneista muutoksista. Kansaneläkelaitos pitää sairauksittain luetteloa rajoitetusti peruskorvattavista lääkevalmisteista, erityiskorvattavista lääkeaineista ja -valmisteista sekä korvattavista kliinisistä ravintovalmisteista.\nValtioneuvoston asetuksella annetaan tarkempia säännöksiä lääkkeiden hintalautakunnasta ja sen yhteydessä toimivasta asiantuntijaryhmästä, päätöksentekomenettelystä, hintalautakunnalle tehtävästä hakemuksesta ja hintailmoituksesta, Kansaneläkelaitoksen ja asiantuntijaryhmän lausunnon antamisesta sekä asian käsittelystä lääkkeiden hintalautakunnassa.\nSosiaali- ja terveysministeriön asetuksella voidaan antaa tarkempia säännöksiä hakemusmenettelystä, hakijasta sekä hakemukseen ja hintailmoitukseen liitettävistä selvityksistä sekä lääkkeiden hintalautakunnalle tehtävästä ilmoituksesta.\nTämä laki tulee voimaan 1 päivänä tammikuuta 2009. Lain 6 luvun 18―24 §:ää sovelletaan kuitenkin ensimmäisen kerran 1 päivänä huhtikuuta 2009 voimaan tulevia viitehintaryhmiä määriteltäessä ja lain 5 luvun 1 ja 4―9 §:n mukaisten viitehintajärjestelmän piiriin kuuluvien valmisteiden korvattavuutta koskevia säännöksiä 1 päivästä huhtikuuta 2009 alkaen.\nTässä laissa tarkoitetut viitehintaryhmät muodostetaan ensimmäisen kerran 1 päivästä huhtikuuta 2009. Viitehintaryhmiä ensimmäistä kertaa perustettaessa lääkkeiden hintalautakunta julkaisee viimeistään 16 päivänä helmikuuta 2009 luettelon niistä korvattavista lääkevalmisteista, joista myyntiluvan haltijoiden on tehtävä lain 6 luvun 20 §:ssä tarkoitettu hintailmoitus. Hintailmoitus on tehtävä lääkkeiden hintalautakunnalle viimeistään 27 päivänä helmikuuta 2009. Viitehintaa määritettäessä 6 luvun 19 §:n 3 momentissa tarkoitettuna valmisteena pidetään valmistetta, josta on tehty lääkelain 27 §:ssä tarkoitettu ilmoitus kauppaan tulemisesta viimeistään 6 päivänä helmikuuta 2009 ja josta on tehty hintailmoitus edellä säädetyssä määräajassa. Lääkkeiden hintalautakunnan tulee antaa päätös viitehintaryhmistä, viitehinnasta ja viitehintaryhmiin sisällytettävistä lääkevalmisteista viimeistään seitsemän päivää ennen 1 päivänä huhtikuuta 2009 alkavan ensimmäisen viitehintakauden alkamista. Muutoksen hakemisesta lautakunnan päätökseen säädetään 6 luvun 26 §:ssä.\nEnnen tämän lain voimaantuloa lääkevalmisteelle vahvistettu määräajan voimassa oleva korvattavuus ja tukkuhinta ovat voimassa lääkkeiden hintalautakunnan päätöksessä määritellyn määräajan, ellei lääkevalmistetta ennen määräajan umpeutumista sisällytetä lääkkeiden hintalautakunnan päätöksellä viitehintaryhmään.\nLain 5 luvun 8 §:n 1 momentissa säädetty rahamäärä vastaa vuodelle 2008 vahvistettua kansaneläkeindeksistä annetussa laissa tarkoitettua indeksilukua.\n5 luku - Lääkekorvaukset1 § - Korvattava lääke3 § - Perinteiset kasvirohdosvalmisteet ja homeopaattiset valmisteet4 § - Peruskorvaus5 § - Erityiskorvaus6 § - Rajoitetusti korvattavat lääkkeet7 § - Korvaus kliinisestä ravintovalmisteesta ja perusvoiteesta8 § - Vuotuinen omavastuuosuus ja oikeus lisäkorvaukseen9 § - Korvauksen ja lääkekohtaisen omavastuuosuuden peruste6 luku - Lääkevalmisteen korvattavuus ja tukkuhinta1 § - Tehtävä2 § - Lääkkeiden hintalautakunnan asettaminen ja kokoonpano3 § - Päätöksenteko lääkkeiden hintalautakunnassa4 § - Peruskorvattavuuden ja kohtuullisen tukkuhinnan hakeminen5 § - Peruskorvattavuuden vahvistaminen6 § - Peruskorvattavuuden rajoittaminen7 § - Kohtuullisen tukkuhinnan vahvistaminen8 § - Erityiskorvattavuuden ja kohtuullisen tukkuhinnan hakeminen9 § - Erityiskorvattavuuden ja kohtuullisen tukkuhinnan vahvistaminen10 § - Kohtuullisen tukkuhinnan korottaminen11 § - Kansaneläkelaitoksen, asiantuntijaryhmän sekä asiantuntijoiden kuuleminen korvattavuus- ja tukkuhintahakemuksista12 § - Lääkevalmisteen korvattavuutta ja kohtuullista tukkuhintaa koskevan päätöksen voimassaolo13 § - Kliininen ravintovalmiste, perusvoide ja erityislupavalmiste sekä vaihtokelpoinen lääke14 § - Lääkevalmisteen irtisanominen korvausjärjestelmästä15 § - Myynnin ylitystä koskeva ilmoitus16 § - Korvattavuuden ja kohtuullisen tukkuhinnan lakkauttaminen17 § - Erityiskorvattavuuden vahvistaminen viranomaisaloitteisesti18 § - Lääkevalmisteiden viitehintaryhmän määräytymisperusteet19 § - Viitehinnan määräytymisperusteet20 § - Hintailmoitusmenettely21 § - Päätös viitehintaryhmistä, viitehinnasta ja lääkevalmisteen sisällyttämisestä viitehintaryhmään22 § - Viitehintaryhmään sisällytettävän valmisteen korvattavuus ja enimmäistukkuhinta23 § - Korvattavuuden hakeminen viitehintajärjestelmässä24 § - Viitehintaryhmän lakkaaminen25 § - Hakemusten käsittelyaika26 § - Muutoksenhaku lääkkeiden hintalautakunnan päätökseen27 § - Luettelo korvattavista lääkkeistä28 § - Asetuksenantovaltuus


KEMISTIKILTA Ry 1 (3) RAADIN KOKOUSTeknillisen korkeakoulun ylioppilaskunta PÖYTÄKIRJA 9/2011PL 6902151 Espoowww.kemistikilta.fiAika: 7.3.2011 13:00Paikka:Kemistikillan kiltahuoneLäsnä:Riitta Kujala, puheenjohtajaJukka Lommi, tiedottaja-sihteeriMiikka Tamminen, rahastonhoitajaLaura Rossi, emäntäSakari Poikkimäki, ulkovastaavaMaija Renkonen, PR-vastaavaEmmi Rönkkö, opintovastaava,vpj.Elina Honkanen, pHuksikapteeni, saapui 13:21Joonas Paavola, vanha pHuksikapteeniMuut: Matias Hätönen 14:15-14:251. Kokouksen avausKemistikillan puheenjohtaja Riitta Kujala avasi kokouksen kello 13:042. Laillisuus ja päätösvaltaisuusKokous todettiin lailliseksi ja päätösvaltaiseksi.3. Työjärjestyksen hyväksyminenHyväksyttiin esityslista työjärjestykseksi.4. Edellisen pöytäkirjan hyväksyminenHyväksyttiin kokouksen 8/2011 pöytäkirja.5. PostiKäytiin läpi killalle saapunut posti: Tekniikka ja talous ’7 ja ’8 Ylioppilaslehti ’4 Kultainen tomaatti 1/2011\nPage 2 and 3: KEMISTIKILTA Ry 2 (3) RAADIN KOKOUS


NKL-Gaala 2017 järjestetään lauantaina 11.3. klo 18.00- G-barissa.\nPäivän ohjelmaan kuuluu All-stars-ottelu, jonka jälkeen on saunat Timpassa gaalaan asti.\nTarkempaa lisätietoa ja ilmoittautumiset myöhemmin\nNKL-KAUSI 2017 TÄYNNÄ\nNationaali Kyykkä Liigan kaudelle 2017 ilmoittautui ennätykselliset 24 joukkuetta, ja ilmoittautuminen on nyt suljettu.\nKiitos kaikille ilmoittautuneille joukkueille, kapteenien kokous pidetään 14.12. klo 18:00 YO-talon luokassa 205, lisätietoa kapteenien kokouksesta tulee sähköpostilla pian.\nILMOITTAUTUMINEN KAUDELLE 2017 ON AVOINNA\nTalvi lähestyy, kuten myös Nationaali Kyykkä Liigan kausi 2017! Nyt on aika rakentaa oma kyykkäjoukkue ja ilmoittautua mukaan ensi talven mittelöihin. Pelikausi kestää tammikuusta maaliskuuhun ja pelit pelataan enimmäkseen arki-iltoina tiistain ja torstain välillä, sekä lisäksi parina lauantaina tiiviimmin.\nKerää siis joukkue kasaan ja ilmoittaudu 12.12.2016 mennessä sähköpostilla osoitteeseen nkl@powi.fi. Joukkuekohtainen kausimaksu on 30€. Ilmoittautumisviestin tulee sisältää seuraavat asiat:\nJälleen on aika pelata kyykkää sen oikealla pelialustalla, hiekalla, sillä SM-kyykkä on täällä taas! Wapun kovimmat kyykkämittelöt pelataan tänä vuonna Kourulan kentällä sunnuntaina 17.4. klo 12 alkaen. Mukaan mahtuu 16 joukkuetta.\nTurnaus maksaa 5€/joukkue, ja maksu maksetaan käteisellä paikanpäällä. Ilmoittautuminen on välittömästi auki ja kestää viimeistään perjantaihin 15.4. klo 23.59. tai kunnes turnaus on täysi. Otteluohjelma lähetetään kapteeneille turnausta edeltävänä lauantaina.\nNKL-gaala järjestetään perjantaina 18.3. klo 18. Luvassa on ruokailu, palkintojenjako sekä sauna! Kaikki NKL-pelaajat ovat tervetulleita gaalaan avecin kera! Deadline ilmoittautumiselle on keskiviikko 16.3 klo 16!\nIlmoittautuminen tapahtuu henkilökohtaisesti Google Docsin kautta. Gaalan hinta on 10€/henkilö. Dresscodena Kyykkänight. DL:n jälkeen docsista löytyvät ilmoittautumiset ovat SITOVIA!\nLinkki ilmoittautumiseen: https://docs.google.com/document/d/1SkjwzY5lMPJYTUXxd8ZfLYxfz-AxTrEYu_vam1kAUaM/edit?usp=sharing\nÄänestys palkintojen on avattu, ja äänestää voi keskiviikkoon asti!


Yrtti-fetabroileri - Felix\n35 min. 4:lle 7\n400 g broilerin ohutfileitä (8 kpl)\n1/2 dl Felix Kreikkalaista salaattikastiketta\n1 dl Felix Kreikkalaista salaattikastiketta\n2 rs Pastella Fettuccine pinaatti -tuorepastaa\ncocktailtikkuja fileepihvien suljentaan\nLaita broilerifileet astiaan, mausta ja lisää päälle salaattikastike. Silppua puolet yrteistä pihvien päälle. Peitä ja anna maustua 30 - 60 minuuttia.\nSiirrä puolet broilerifileistä työlaudalle. Murenna fetajuusto fileille, silppua loput yrtit päälle ja laita loput fileistä täytteen päälle. Kiinnitä pihvit cocktailtikuilla. Kuumenna öljy paistinpannussa ja ruskista lihaan kaunis pinta miedolla tai keskilämmöllä.\nSiirrä pihvit uunivuokaan ja peitä foliolla. Kypsennä uunissa 200 C noin 10 - 15 minuuttia.\nAnna makujen tasaantua noin 10 minuuttia ennen tarjoamista. Poista cocktailtikut. Syömisen helpottamiseksi voit leikata pihvit vinoiksi viipaleiksi.\nTarjoile broileripihvit tuorepastan, salaattikastikkeen, oliivien ja ruohosipulin kanssa.


Tietoa autontuojille :: Jenkkiautonayttely\nTIETOA AUTONTUOJILLE 1\nPaikka ja aika ilmoitetaan pian tarkemmin.\nAutontuoja tarjoaa autoaan esille näyttelyyn. Näyttelyjärjestäjä pidättää oikeuden hyväksyä, jättää varapaikalle tai hylätä ilmoittautumisen. Ilmoittautuminen on sitova kun näyttelyn järjestäjä on lähettänyt kirjallisen vahvistuksen auton ilmoittautuneelle. Osallistuminen on maksutonta. Mikäli näyttelyauton tuoja ei pääse osallistumaan tapahtumaan, on paikka perutettava kirjallisesti. Mikäli näyttelyjärjestäjälle on aiheutunut joitain kuluja auton osallistumiseen liittyen, on autontuoja siinä tapauksessa korvausvelvollinen aiheuttamaansa kuluun,\nAuton tuoja voi tuoda oman autonsa paikan päälle perjantaina kello 10.00-21.00 välisenä aikana. Auton on oltava näyttelyn sisällä ja sille varatulla paikalla perjantaina kello 21.00 mennessä. Auton saa käynnistää ja viedä pois osastolta sunnuntaina, kun näyttely on virallisesti päättynyt. Autoja ei saa käynnistellä tapahtumassa eikä tapahtuman aikana ilman järjestäjän lupaa. Auto tulee noutaa sunnuntaina kello 18.00 mennessä. Poikkeuksena näyttelyn ulkomaiset vieraat, jotka poistuvat näyttelystä sovitusti sunnuntaina kello 15.00. Osastolla olevassa autossa tulee olla mahdollisimman vähän polttoainetta, päävirta pois tai akkujohto irrotettuna koko tapahtuman ajan. Huolehdi myös autosi alle tarvittaessa imeytysmatto mahdollisten vuotojen varalta.\nTrailereita, raskasta kalustoa tai näytteilleasettajan mahdollinen kakkosauto tulee kuljettaa tapahtuman ajaksi niitä varten tarkoitettuihin paikkoihin. Järjestäjä ei vastaa trailereiden ja muiden turvallisuudesta säilytyksen aikana. Trailerit tulee lukita säilytyksen ajaksi. Trailereita ei saa tuoda tapahtumapaikalle ennen kuin tapahtuma on virallisesti päättynyt,\nNäyttelypaikalla on ajoneuvojen pesupaikka, jossa auton omistajat pesevät ajoneuvonsa jonotusjärjestyksessä. Pese ajoneuvosi nopeasti ja siirry kuivaamaan se eri paikkaan. Nopeammin pääset omalle paikalle, kun suoritat peruspesun ajoneuvollesi jo kotona. Huolehdithan, että pesualue jää siistiksi käyttösi jälkeen.\nJärjestäjä tekee lopullisen sijoituksenauton sijainnista.\nJokainen ajoneuvon tuoja saa itselleen rannekkeita (2 kappaletta / ajoneuvo), jotka toimivat kulkulupana tapahtuman ajan. Rannekkeet noudetaan näytteilleasettaja infosta saavuttaessa paikan päälle. Lisärannekkeita on myynnissä näytteilleasettajapalvelussa 35€ hintaan. Näytteilleasettajalla ei ole oikeutta myydä tapahtuman kutsukortteja tai kulkulupia edelleen.\nNäytteilleasettajat voivat tilata asiakkaitaan varten kertakäyntiin oikeuttavia asiakaskutsulippuja. Kutsujan nimellä varustettu ja asiakkaan täyttämä lippu oikeuttaa yhteen käyntiin viikonlopun aikana. Asiakaskutsukortteja voi tilata 20€ hintaan 30.8. saakka. Hintaan lisätään laskutuksen yhteydessä voimassa oleva arvonlisävero. Asiakaskutsukortteja ei voi myydä edelleen. Minimilaskutus 10 kpl. Asiakaskutsukortit laskutetaan tilattujen korttien mukaan.\nSuosittelemme auton somistamista auton teemaan sopivaksi. Osastolla olevien herkästi palavien kankaiden tai somisteiden tulee olla palosuojattuja. Palosuojaus aerosolia saa hyvin varustetuista rautakaupoista.\nSilikonin käyttö esim. renkaiden kiillottamiseen kielletty ilman riittävää suojausta. Silikonin pesusta tulee näytteilleasettajalle pesusta aiheutuvia kustannuksia, mikäli sitä on päässyt leviämään hallin urheilumatolle.


Sadevesikourujen Asennus | Kymen Kattokeskus\nPyöreät, saumattomat sadevesikourut ulkopuolisilla kiinnikkeillä – paikalleen asennettuina!\nHelposti huollettavat sadevesikourut – Tärkeä osa toimivaa kattoa!\nOmat, tehokkaat asennusryhmät palveluksessasi!\nMeiltä saat pyöreät, saumattomat sadevesikourut paikalleen asennettuina! Ulkopuolisten kiinnikkeiden ansiosta puhdistaminen on helppoa. Piskon sadevesijärjestelmät valmistetaan ensisijaisesti Ruukin kotimaisesta, molemmin puolin pinnoitetusta Pural-pellistä. Kourujen vakiovärit ovat valkoinen, tumma harmaa, tumma ruskea, musta, tiilenpunainen ja punainen.


Hallituksen ihannointi byrokratiaa kohtaan sivuuttaa näkökulman kustannustehokkuudesta | Vastavoima ry\nMeillä on oikeistolainen hallitus, joka ihannoi julkisen sektorin ja byrokratian kasvattamista. Olemme saaneet seurata vierestä, miten oikeistolainen hallituksemme on kasvattanut Kansaneläkelaitoksen sekä TE-toimistojen työtaakkaa. Työttömien haastattelut ja nyt vuoden alussa tullut aktiivimalli lisää julkisen sektorin kokoa sekä kustannustaakkaa. Mitään tietoja kustannustehokkuudesta ei ole saatavilla, vaikka tämän kaiken maksaa veronmaksajat. Tuntuu, että ainoastaan opposition tavoitteena on saada maahamme tehokas ja vähemmän byrokraattinen järjestelmä, joka kannustaisi esimerkiksi yrittäjyyteen. Me kaikki tiedämme, miten vaikeaselkoinen byrokratia estää talouskasvua ja syö innovatiivisuutta sekä vaikeuttaa yrittäjäksi lähtemistä. Pelottavaa, ettei hallituksemme ymmärrä kustannustehokuutta tai kuuntele asiantuntijoita. Talouskasvumme ei kehity täydellä potentiaalillaan tällaisella politiikalla.\nVasta kun aktiivimalli oli tehty, on huomio siirtynyt erinäisiin kannustinloukkuihin. Meillä on siis oikeistolainen hallitus, joka kyhää erilaisia aktiivimalleja työttömille. Aktiivimalli lisää kannustinloukkuja ja täten estää työllistymistä. Luotto hallituksen pätevyyteen alkaa rakoilemaan. Kun itseriittoinen hallituksemme ei suostu kuuntelemaan asiantuntijoita, on seurauksena ainoastaan kiireellä valmistettuja lakeja, jotka saavat kansalaiset vain hämmentymään.\nJotkut oppositiosta ovat tuoneet esille perustulon, joka ensinnäkin vähentäisi merkittävästi byrokratiaa, kannustaisi ottamaan lyhyempiä työsuhteita sekä kannustaisi yrittäjyyteen. Perustulo myös tukisi tietoyhteiskunnan kilpailukykyä, koska sen avulla myös omaehtoinen opiskelu oli mahdollista aina työttömyysjaksoilla.\nOppositio ymmärtää tulevaisuutta. Työelämä muuttuu teknologian seurauksena, ja tämä muuttaa tapoja joilla työtä tehdään sekä luo uudenlaisia ammatteja. Oikeistolainen hallituksemme ei ymmärrä tulevaisuutta, vaan turvautuun vanhoihin rakenteisiin eikä ymmärrä muutoksen tärkeyttä. Suomen tulee olla joustava, ketterä ja innovatiivinen, ei byrokraattinen ja tulevaisuutta pelkäävä.\nKun hallituksemme ei ymmärrä todellisuutta, vaan ajaa politiikka ainoastaan aatteilla, muttei faktoilla, niin sillä välin oppositiomme miettii, miten saisimme maamme pysymään kehityksen tiellä. Oppositiomme miettii keinoja lisätä työpaikkoja, kun taas hallituksemme kyhäilee rankaisuja työttömille, jotta nämä menisivät kuvitteellisiin työpaikkoihin, joita ei ole olemassa. Tästä syystä aktiivimalliin todennäköisesti kirjoitettiinkin 18 tuntia 65 päivän aikana, ehkä siis hallituksemme ymmärtää, että työpaikkoja on liian vähän. Sen sijaan, että työpaikkoja yritettäisiin luoda enemmän, niin pyritään samaan työttömät tekemään marginaalisen vähäisiä työtunteja, joilla työtön ei tule toimeen ja saa lisäksi pähkäillä tuntitolkulla hallituksemme luoman byrokratiaviidakon kanssa. Tarvitsemme päättäjiä, jotka johtavat Suomea nousuun faktoilla, eikä harhakuvitelmilla ja aatteilla.\n← Mikä hiton kysynnän ja tarjonnan laki?\nTyöministeri Jari Lindström pyytää aktiivimallia anteeksi →


Elokuun auringon alla: Ulkovihkimisen kulku\nKiitos tästä postauksesta. Jotenkin tähän tyylin minäkin olen ajatellut vihkimisen kulun ulkona. Onnittelut ja saippuakuplat heti kun vihkikaava on ohi. :) Vihkiminen tulee mulla ja miehelläni olemaan juhlapaikan alueella. Jos ymmärsin oikein niin teillä vihkiminen on sillalla josta pitää vielä siirtyä erikseen kauemmas hääpaikalle? Terveisin, morsian 2014\nJoo, meillä juhlapaikan piha on sen verran ankea, että päätettiin pitää vihkitilaisuus tuolla sillalla, joka on tosi idyllinen ja kaunis paikka eikä siitä ole kovin pitkä matka juhlapaikalle. :)


Keskustelu - Vaatebudjetista | Sana vapaa | Meidän Perhe\nklo 22:38 | 31.8.2007\nKyselin reilu vuosi sitten täällä että miten paljon ihmisillä oikein menee rahaa lasten vaatettamiseen kun tuntui että meillä meni ihan hirveästi. Kyseinen keskustelu on kai arkistoitunut jo bittiavaruuteen mutta vastaavia kyselyitä on ollut muitakin vuoden mittaan.\nEn enää muista mitä itse arvioin mutta halusin nähdä paljonko ja mihin sitä rahaa oikeasti menee ja aloinkin sitten " pitämään kirjanpitoa" . Tuloksena on, että meillä menee keskimäärin 200 euroa kuukaudessa lasten vaatteisiin ja kenkiin. (Poika 5v 90¿/kk ja tyttö 2v. 110¿/kk)\nTosin nyt ei kuluneen vuoden aikana ole tarvinnut ostaa talvivaatteita lainkaan, ja ensi talven kamppeet on vielä ostamatta. Toisaalta taas löytöjä ja aleostoksia on kaapin perillä odottelemassa. Kevään ja kesän mittaan on hankittu päiväkotia varten vaatetta joten sisävaatteisiin ei pitäisi hirveästi nyt puolen vuoden sisällä mennä rahaa.\nLapset ovat 2v. ja 5v. joten kasvu alkaa olla jo suht rauhallista. Ei ainakaan joka kuukausi mene vaatekaappi enää uusiksi. Osan vaatteista olen ostanut käytettynä, mutta aika huonosti on tuon ikäisille siistiä tarjolla.\nKengät ostan kummallekin uutena ja laadukkaita, pojalle pääasiassa Eccoa ja Timberlandia, tytöllä Eccoa, Pionia jne.\nMitään hirveän kallista en raaski ostaa, paidat max 20¿ ja housut suunnilleen samaa. Pojan farkuista voin vähän enemmänkin maksaa.\nEsprit on suosikki ja lisäksi ihan h&m, exit/name it, marimekko (ei muistaakseni kyllä mitään vuoden aikana) tytöllä lindex... Muitakin jos kivaa tulee vastaan.\nVaatetta on aika paljon kun olen melko laiska pesemään pyykkiä (kerran viikossa kaikki kerralla) ja tykkään kuitenkin että kokonaisuus on yhtenäinen. Ostan jotain viikottain, joskus yhden vaatteen, joskus isomman kasan. Alennuksesta en osta vain koska saa halvalla.\nYritän pysyä tietyissä väreissä että vaatteet olisivat helposti yhdisteltävissä. Koska vaatetta on paljon ja pesen ne " hyvin" , ovat ne säilyneet erittäin hyväkuntoisina ja olenkin saanut niitä hyvin kaupaksi. Kun vaan jaksaisi kuvailla jne.\nEn nyt oikein tiedä mitä tällä kirjoituksella haen, mutta kertokaa nyt vaikka omista kulutustottumuksistanne. Miten pidätte budjetin kasassa? Onko budjettia? Onko joku systeemi minkä mukaan hankitte lapsille (ja itselle) vaatetta? Ostatteko joistan tietyistä liikkeistä ja tuleeko tehtyä paljon heräteostoksia? Meneekö omasta/miehen mielestä liikaa rahaa vaatteisiin? Onko lapsi yhtä innostunut uusista vaatteista kuin äiti? Paljonko olet valmis maksamaan esim. leikki-ikäisen päiväkotikäytössä olevasta vaatekerrasta? Millaisia vaatteita lapsesi käyttää hoidossa? Jne.\nterveisin yks äippä *pilke silmäkulmassa* ja huomenna ostoksille menossa...\nei ole katsonut kuiteista =) Tyypillistä kuulla aina äidiltä, ettei mene paljon mitään rahaa lasten vaatteisiin, kun ne ei maksa juuri mitään, mutta mies kommentoi tuon 2000¿/vuodessa vieressä =)) Näin ainakin olen monesti todistanut meidän tutuissa...\nMeillä menee tuo maaginen 200¿/kk kolmelle ja tarkistin tosiaan sen kuiteista, kun mietin tarkkaa summaa. Paljonhan se on mutta kun ostaa vaikka kolmet nahkakengät, kolmet goret, kolmet haalarit, kolmet.... niin summaa kertyy vaikka aleista metsästääkin. Tosin nyt ei tarvitse ostaa periaatteessa ennen ensi kesää juuri mitään paitsi parit talvikengät. Niin että JOS ei ostaisi niin budjetti puolittuisi. Mutta itseni tuntien ja ihaniin lastenvaatteisiin ihastuneena tiedän, että ostan kuitenkin. Esikoiselta (poika) jää jotain nuoremmille (kaksoset,tytöt), mutta en nyt halua heitä ihan pojiksi kuitenkaan pukea, kun on varaa ostaa tyttöjenkin vaatteita. Lisäksi tunnustan hamstranneeni vaatteita koosta seuraavaankin, kun jään hoitovapaalle ja ajattelen, ettei sitten tarvitse enää ostella, kun tulot tippuu.. heh\nLahjaksi saadaan kivojakin vaatteita, mutta kyllä osa niistä printeistä/hirviöistä jää käyttämättä, kun poika ei itse niitä halua päällensä laittaa. ja hyvä niin.\nklo 21:02 | 14.11.2007\nklo 13:21 | 23.4.2008\nKetjun innoittamana aloin laskea meidänkin vaateostoja. Joku oli aikaisemmin kirjoittanut, että lasten vaatteisiin saattaa mennä 5000-6000 euroa vuodessa ja pidin sitä kyllä jo tosi kovana summana. Mutta aloin sitten laskea. 5000 euroa jaettuna kolmella lapsella ja 12 kuukaudella tekee noin 140e/kk/lapsi. Se on kyllä siinä ja siinä, että riittääkö tuo summa meillä. Ehkä vaatteisiin, mutta jos lasketaan kengätkin niin ei ehkä riitä. Olen jotenkin ollut siinä uskossa, että näin hoitovapaalla ollessani en laita kovin paljoa muksujen vaatteisiin.\nMeillä on kuitenkin menny tässä kuussa jo kahden tytön kenkiin sellainen 250 euroa. Välikausivaatteita emme ole vielä edes ostaneet, mutta parit sadevaatteet ja ohuemmat takit olen ostanut tytöille. Ja tilasin vähän gymboreeltakin. Mielestäni siis ihan pikku summia silloin tällöin ja kuitenkin yhteenlaskettuna niistä tulee melkein 500 euroa tässä kuussa. En uskaltanut edes laskea, että paljonko silloin menee, jos ihan tosissaan ostelen, esim. talvivaatteet ja asusteet kahdelle yhtäaikaa.\nOmasta mielestäni en edes mitenkään ihan järjettömiä ostele ja silti rahaa tosiaan kuluu aika reilusti. Onneksi markat vaihtui euroiksi. Ajatelkaas, jos täytyisi sanoa laittavansa vuodessa vaikkapa 36000 markkaa lasten vaatteisiin ja kenkiin ;)\n..kun tähän ketjuun tuli tällainen kepoisampi aihe ;) Kasvattaakseni ketjua vastaan galluppiin:\n' paras' kirpparihankinta: harvoin enää ehtii kirpparille. Mieleen jäänyt löytö on ulkomailta. Ostin pojalle 7eurolla käyttämättömän luonnonvalkoisen talvitakin, jossa oli öljykangaspinta. Tosi hieno, varsinkin kun pojalle ei juuri löydy valkoista tyylikästä. Ja sitten mies pisti sen pesukoneeseen kuten kaikille kirpparivaatteille tehdään :/\nViikon etsin vastaavaa takkia, mutta eipä löytynyt.\nKallein hankinta taitaa meilläkin olla haalari eli Molokidsin talvihaalari. On kiva ja on ollut paljon käytössä. Toivottavasti mahtuu vielä tänäkin talvena.\nklo 8:23 | 11.9.2007\nLuulisin, että meidän perheessä kahden lapsen vaatemenot ovat noin 1500 euroa/vuosi. Jonkin verran saamme vaatteita lahjaksi isovanhemmilta ja kummeilta ja isäni antamat rahat käytän aina vaatehankintoihin.\nLapsillamme ei ole kovinkaan paljon vaatteita, esim. arkisisävaatteita riittää viikoksi (jos siis ei pesisi pyykkiä kuin kerran viikossa), lisäksi löytyy siistimmät vaatekerrat kyläilyyn/juhliin.\nMolemmilla on 2xkuravaatteet, 2xulkoilupuku viileämmille keleille, 2x talvipuvut, verkkariasut, villavaatteet, 2x kumisaappaat, paremmat kengät, lenkkarit, syksylkoilukengät, 2x talvikengät, sandaalit, kesäläpsykkäät, urheiluharrastuksia varten on tietenkin kengät ja vaatteet erikseen. Ja tietenkin erinäinen määrä asusteta, hanskoja, rukkasia, pipoja, talvihattuja...\nHyödynnän alennusmyynnit ja tarkkailen tarjouksia. Kirppareilla käyn joskus ja siskoltani saan käytettyjä vaatteita pojalleni.\nklo 19:04 | 3.9.2007\nEn ole laskenut, mutta rupesin itsekin miettimään. Arvioin, että niihin vaatteisiin, jotka yleensä ostan uutena (haalarit, kengät, alusvaatteet, sukat) menee ehkä 400 euroa vuodessa. Sisävaatteita ostan melko paljon kirppareilta, mutta jonkin verran myös uutena. Kyllähän niihin rahaa tietysti menee, mutta väittäisin että vaatehankintoihin kuluu kaikkensa kuitenkin alle 1000 euroa vuodessa eli selvästi alle 100 euroa kuussa, hirmuinen summa kyllä sekin. Pieneksi jääneet vaatteet myyn eteenpäin, joten jonkin verran saa takaisinkin. Haalarit ja muut ulkovaatteet hankin yleensä etukäteen edellisen vuoden alesta.\nViimeksi koin tuhlaavani lastenvaatteisiin, kun ostin yhteensä 100 eurolla Marimekkoa Huutonetistä. Harvemmin tuollaisilla summilla ostan kerralla.\nenpäs ollut huomannut...\nklo 14:44 | 3.9.2007\nokin on hyvännäköisiä ja kestäviksi todettu. Samoin hm:lta löytyy monesti kivoja kauluspaitoja ja yksivärisiä 100% puuvillaa neuleita. Ne on kestäneet eli hinta-laatu hyvin kohdillaan.\nEhdottomasti paras " ale/kirpparilöytö" on tuttavien lasten vanhat vaatteet. Äiti on myös vaatefriikki ja vaatteet ovat tosi hyväkuntoisia vaikka ovatkin kiertokamaa jo toisella tai kolmannella. Näitä ostan ilomielin meidän mukuloille.\nkalleimmat ovat meilläkin varmaan ulkovaatteet, asusteet ja niiden kanssa uudet kengät, jolloin hintaakin kertyy. Ulkovaatteissa en kuitenkaan halua säästellä, kun ovat päivittäin käytössä monta tuntia. Eli kai ne sitten ovat hintansa väärtejä....\nLaskeskelin, että ulko+sisävaatteet kahdelle niin ehkä n 400 euroa menee vuodessa. Lapsilla ei ole reimateccejä eikä merkkivaatteita. Ihan market, hm yms. vaatteita.\n100e/kk eli 1200e/vuosi. Yksi, 2-vuotias lapsi. Meillä ostokset ajoittuvat tammikuuhun ja heinä-elokuuhun. Aivan hyvin voi mennä pari kuukautta (esim. juuri nyt), kun en osta yhtään mitään. Alesta sitten hamstraan seuraavaksi kaudeksi. Kierrätysvaatteita meillä on noin 10%. Mielellään saisi olla enemmänkin.\nAika paljon tulee ostettua kolmelle lapselle ja varsinkin nuorimmaiselle 2v pojalle äiti ostaa ehkä liikaa vaatetta.\nTykkään että on poika on aina siististi ja kauniisti puettu, hieman äidin fiiliksien mukaan. Ostan laadukkaita ja silmää miellyttäviä vaatteita ja tunnustan, että vaatekaappi on aivan liian täynnä ihanuuksia. Mutta toisaalta kun vaatetta on tarpeeksi, ne myös pysyvät hyvinä ja kestävät vielä seuraaviakin käyttäjiä.\nAika tarkka olen mitä ostan ja jos oikein kovasti jotain vaatetta tekee mieli, niin en kauheasti kyllä hintaa tuijota. Aika krantuksi olen näissä vaateasioissa tullut ja suht pitkään harkitsen mitä ostan (toki joukkoon mahtuu myös impulsiivia ostoksia) ja näin garderobi on harkitusti koottu. Ainoa " ongelma" alkaa kohta olemaan hyvin tarkka 2-vuotias, joka ei haluaisi käyttää muita paitoja kuin Molon autopaitoja ja Appamanin moottoripyörä-paitaa. Aika lailla äiti joutuu välillä maanittelemaan, että saa oman tahtonsa läpi. Joten kovin kauaa en enää voi oman mielen mukaan ostaa ainakaan kaikkia vaatteita.\nRahaa kuluu kuukausittain n. 100-600 euroa, riippuen siitä onko ostoslistalla ulkovaatetta ja kenkiä. Mutta varmaan keskiverto / kk on noin 250-300 euroa. Itse nuo maksan omista rahoistani ja ei ole mies kyllä mitenkään puuttunut tai huomauttanut ostoksista, päinvastoin on ollut tyytyväinen kun rouva varustaa lasten vaatekaapit laadukkailla vaatteilla.\nKolme tyttöä, jonkin verran kierrätän, mutta koska tykkään pukea heidät samantyyppisesti ja samoihin väreihin, ja ikäeroa ekalla ja kolmannella melkein 5 vuotta, ostan yleensä kaiken aina kolmena kappaleena.\nSisävaatteet on meillä lähes tulkoon kokonaan H&M:stä, juhlavaatteet Zaraa, Mayoralia jne. ja ulkovaatteet Reimaa ja Ticketiä. Kengät ostan Pompiista tai Stockalta.\nRahaa menee neljä kertaa vuodessa enemmän ja joka kuukausi pikkusummia lisäksi, yhteensä suunnilleen varmaan 5000 -6000 euroa vuodessa kaikkien kolmen sisä- ja ulkovaatteisiin, asusteisiin ja kaikkiin kenkiin, juhlakengistä kumisaappaisiin. Per lapsi siis menee varmaan noin 1800-2000 euroa vuodessa eli keskimäärin noin 150-160 euroa kuukaudessa.\nklo 14:39 | 3.9.2007\nSiksi minusta ei kuulosta hirveän realistiselta tuo 400¿ / vuosi / 2 lasta = 200¿/lapsi/ VUOSI.\nVaikkei ostaisi merkkivaatteita, mutta ostaisi kuitenkin UUSIA vaatteita, niin miten tuolla summalla saa vaatetettua lapsen?\nesim. HM:n hinnoilla (alakanttiin arvioituna ja todella minimimäärä)\n- Talvipuku 30¿\n- Välikausivaate 25¿\n- Sadevaatteet 25¿\n- Kesätakki 10¿\n- Housut 5paria 50¿\n- Shortsit 2 paria 10¿\n- Pyjamat 2 paria 10¿\n- Paidat 10 kpl (pitkä- ja lyhythihaisia) 80¿\n- Alusvaatteet (pitkät kalsarit tai sukkahousut + alushousut) 5paria 30¿\n- Villahaalari (CM) 15¿?\n- Asusteet (pari pipoa ja parit hanskat) 25¿\n- Kengät 4 paria a' 15¿ = 60¿\nNäistä tulee jo 370¿ ja harvalla lapsella vaatetta on kai näin vähän vaatteita ja nämä hinnat on alakantissa, alelöytöjä. =)\nJos ostaa käytettyjä, niin sitten ymmärrän tai vst. saa paljon lahjaksi, niin eihän sitten tietenkään itse tarvitse ostaa niin paljon, mutta...\nkertokaa nyt vaikka omista kulutustottumuksistanne. Miten pidätte budjetin kasassa? Onko budjettia? Onko joku systeemi minkä mukaan hankitte lapsille (ja itselle) vaatetta? Ostatteko joistan tietyistä liikkeistä ja tuleeko tehtyä paljon heräteostoksia? Meneekö omasta/miehen mielestä liikaa rahaa vaatteisiin? Onko lapsi yhtä innostunut uusista vaatteista kuin äiti? Paljonko olet valmis maksamaan esim. leikki-ikäisen päiväkotikäytössä olevasta vaatekerrasta? Millaisia vaatteita lapsesi käyttää hoidossa? Jne.\nItse olen aikamoinen vaatehamsteri, joka yrittää pikkuhiljaa selkeyttää mitä ostetaan ja paljon ostetaan. Juuri keskittyä tiettyihin värimaaimoihin, ja sopivaan hinta-laatusuhteeseen. Mielelelläni yritän löytää etsimäni alennuksella, mutta jossei tismalleen haluaamani näin löydy, maksan mielummin mieleisestä täyden hinnan kuin ostan " ok" -jutun alennuksella. Nämä ookoo-vaattet kun tuppaa jäämään sinne kaapin pohjalle.\nMeillä on siis yksi tyttö, reilu yksivuotias, jolla kasvu ollut huimaa ja nyt onneksi alkaa pikkuhiljaa sama vaatekoko mennä jo puolikin vuotta. Alkuun oli tosin hauskaa, kun sai vaatekaapin uusia parin kuukauden välein, muta kukkaron kannalta ei niin mukavaa.\nOstan tytölle niin merkkivaatetta (Catimini, Gant, Lego, Kenzo, Elle) kuin ruotsaisketjuistakin (Lindex, H&M), mutta ns.automarket-vaatteita meillä ei ole. Vaattetta hankin periaatteella " kun jotain kivaa tulee vastan" . Nyt olen yrittänyt ostaa kokonaisuuksia, kun toisaalta en osaa ostaa vain paria hassua väriä, kun kuitenkin tykkään kuvioista kankaassa, mikä taasen rajoittaa vaatteiden yhdistelyä.\nVaatetta meillä on paljon (lue: liikaa), mutta toisaalta tämän ikäisellä saa ne sitten vielä hyväkuntoisina myytyä poiskin, joten en pode asiasta lainkaan huonoa omaatuntoa. Kuukausitasolla vaatteisiin menevät summat vaihtelevat valtavasti (seurasin tätä aikani sen vuosi sitten olleen ketjun innoitamana), kaikkea 50 eurosta 500 euroon, riippuen onko tullut kalliimpia ulkovaate- ja kenkähankintoja samaan kuukauteen. Nyt syksy tuntuu kovin kalliilta, kun päiväkodin aloittanut tyttö tarvitsee sitä sun tätä. Toki kaikkea tarvittaisiin kotonakin, mutta kaikkea ei ehkä olisi hankittu niin kertarysäyksellä.\nMiehen mielestä käytän varmasti liikaa rahaa neitokaisen vaatteisiin, ei tarvitse edes tarkistaa :-). Mutta ei niitä kuitteja miehille kannata näytelläkään, jos oma budjetti vaan kestää. Itselleni olen osannut perustella vaatehankintani jo sillä, että neidin vaatetus on tällä hetkellä ainoita harrastuksiani, ja sellaiseksi varsin keskihintainen.\nPäiväkodissa meillä käytetään kaikkia yllämainitsemiani merkkejä ( ja luonnollisesti muitakin), ts. kaikkia normaaliin käyttöön tarkoitettuja vaatteita. En sen kummemmin ole päiväkotiin viennyt huonompia vaatteita tmv, ihan normaalisti tytön olen sinne pukenut. Toki ehkä käytönnöllisemmin kuin kotiin, jossa vaatteita voin vaihdella aina tilanteen mukaan. Toistaiseksi neiti kun vielä hymyillen hyväksyy äidin vaatevalinnat :-).


Veera 28. elokuuta 2013 klo 22.21\nMä en oo ainakaan vielä tähän päivään mennessä törmännyt mieheen, jolla ei olisi just noita yllä kuvattuja ongelmia:D Toivottavasti vielä joku päivä..:D\nMinna 28. elokuuta 2013 klo 22.45\nHaha kiva kuulla että löytyy muitakin :D Joo, toivotaan että ehkä vielä jonain päivänä! :D\nMiestä, jolla ei ongelmaa? Vai olisiko niin, että sinulla on ongelma?\nSuosittelen etsimään jotain muuta, kuin sitä treenattua mallimiestä, joka taipuu tahtoosi asiassa kuin asiassa. Et sinäkään sentää ole mikään huippumalli :)\nMinna 29. elokuuta 2013 klo 0.42\nOonko sanonut että etsin "treenattua mallimiestä"? :D tai ylipäätään että etsin miestä? Mua ja mun kavereita vastaan on vaan tullu niin uskomattomia tapauksia että naurattaa, ei kannata noin tosissaan näitä juttuja ottaa :)\nannieveliina 29. elokuuta 2013 klo 0.14\nHahah tuo mieshomma :D Mutta oishan se aika tylsää jos joka toinen vastaantuleva mies ois aivan napakymppi! Ihanat nuo sun hiukset, niiin sun näköset ;)\nMinna 29. elokuuta 2013 klo 0.44\nNo joo se on kyllä totta mutta ei silti tarviis niin vaikeetakaan aina olla :D kiitos, mäkin tykkään kovasti! :)\nSiiri Stiina 29. elokuuta 2013 klo 0.52\njiihaa tsemppiä taas lukuvuoteen!=)<3\nMinna 29. elokuuta 2013 klo 0.56\nKiitos!! Ja samoin sulle kans <3\nA3 29. elokuuta 2013 klo 15.08\nwtf millon tommosia kuvia on otettu??? :DDD tais ufot toimia...\nMinna 29. elokuuta 2013 klo 21.11\nJoo niin tais!!! :D mun puhelimesta löyty noita monta kymmentä hahaa :DD


Tervetuloa blogiini! - Starbox Tervetuloa blogiini!\n10.12.2016 klo 10:15 Jenni Tilaa blogi\nNyt kun blogiportaali vaihtui ja matkaan saattaa tarttua joitain uusia lukijoita niin pieni esittäytyminen lienee paikallaan. :) Olen kirjoitellut jonkunlaista nettipäiväkirjaa jo jostain 15-vuotiaasta alkaen. Ensin se oli vain muutamille ystäville näkyvissä olevaa Livejournaliin naputtelua. Vuosien saatossa huomasin kiinnostuvani blogimaailmasta ja seurasin monia blogeja innolla.\nAloin panostamaan kuviin ja tekstiin enemmän ja enemmän. Pyörittelin ajatusta omasta julkisesta blogista vuodesta 2009 vuoteen 2014 jolloin päätin tarttua härkää sarvista. Perustin Love My Life blogin bloggeriin jonne kirjoittelin aina tähän päivään asti.\nNyt sitten pääsin mukaan Starboxiin ja olenkin erittäin innoissani tästä muutoksesta. On ihan eri asia kirjoitella blogiportaalissa jossa on mukana muitakin bloggaajia joilta saa tarvittaessa vertaistukea ja apuja. :) Menee varmasti hetki että totun uuteen blogipohjaan täysin ja opin kunnolla käyttämään mutta hiljaa hyvä tulee.\nBlogiini kirjoittelen vähän kaikesta mitä mieleen tulee joten blogini putoaa varmaankin parhaiten lifestyle kategoriaan. Saatan jakaa reseptejä, sisustusjuttuja tai höpötellä treenistä. Joskus keskiössä on lähinnä valokuvat kun tekstiä ei synny. Aihepiirit pyörivät siis aivan laidasta laitaan. Tykkään visuaalisesti kauniista blogeista joissa on kivoja kuvia ja pyrinkin panostamaan niihin. On mukavaa jakaa ideoita ja inspiraatiota ja toivonkin blogini olevan pieni hengähdyspaikka arjen pyörityksestä. Tervetuloa mukaan! :)


Arvostettu F1-blogisti: Ajautuuko Rosberg törmäyskurssille isän kanssa?\nMaanantai 25.8.2014 klo 14.35\nF1-bloggaaja James Allen pohtii Nico Rosbergin ja Lewis Hamiltonin törmäilyepisodin syitä ja seurauksia.\nNico Rosbergin kohukolarista riittää puhuttavaa niin kauan, että miehen palaveripuheiden todellinen luonne selviää. (GETTY IMAGES)\nJames Allenin blogikirjoitus\nAllen ei varsinaisesti ota kantaa siihen, törmäsikö Rosberg Hamiltoniin tahallaan vai ei.\n- Ainoa oikea ratkaisu on antaa selkeä lausunto siitä, mitä Rosberg sanoi tallin palaverissa, Allen kirjoittaa.\nOngelman ytimessä ovat juuri Rosbergin puheet kisan jälkeen. Rosberg itse sanoi halunneensa "todistaa jotain". Hamilton tulkitsi lausunnon niin, että Rosberg olisi myöntänyt törmänneensä tallitoveriinsa tahallaan.\nMikäli Hamiltonin tulkinta osoittautuu lopulta paikkansapitäväksi, lataa Allen tylyä tekstiä seurauksista.\n- Se poistaisi täysin Rosbergin arvovallan F1-kuljettajana ja mestaruushaastajana. Se tekisi mestaruudesta arvottoman, jos hän sen voittaisi. Sama koskisi kaikkia tulevia titteleitä.\nAllenin mukaan Rosberg asettaisi itsensä törmäyskurssille myös Keke-isänsä kanssa, mikäli törmäily olisi tahallista. Hän muistelee isä-Rosbergin lausuntoa vuodelta 2006.\n- Monacossa 2006 hän (Keke) kutsui Michael Schumacheria "halpamaiseksi huijariksi", kun hän törmäsi aika-ajossa tahallaan varmistaakseen paalupaikkansa.\nAllenin mukaan kyseessä on kiintoisa ennakkotapaus. Hän löytää F1-historiasta ainoastaan yhden vertailukohdan. Nelson Piquet jr myönsi vuonna 2009 romuttaneensa Renaultinsa Singaporessa tahallaan, jotta tallitoveri Fernando Alonson voittotaisto helpottuisi.\nKyseessä oli Piquet'n mukaan tallimääräys, mikä johti tallin nokkamiesten Flavio Briatoren ja Pat Symondsin toimintakieltoihin.


Esiopetus - Nokian kaupunki\nEtusivu » Palvelut » Kasvatus ja opetus » Varhaiskasvatus » Esiopetus\nEsiopetukseen osallistuminen ja poissaolokäytännöt\nHuoltajan on huolehdittava siitä, että lapsi osallistuu esiopetukseen tai muuhun esiopetuksen tavoitteet saavuttavaan toimintaan (Perusopetuslaki 26a §).\nEsiopetusta annetaan lapsille oppivelvollisuutta edeltävänä vuonna. Pidennetyn oppivelvollisuuden piirissä olevan lapsen on osallistuttava esiopetukseen oppivelvollisuuden alkamisvuonna. Lisäksi pidennetyn oppivelvollisuuden piirissä olevalla lapsella on oikeus saada esiopetusta sinä vuonna, jona lapsi täyttää viisi vuotta. Esiopetus on maksutonta.\nEsiopetus järjestetään osana varhaiskasvatusta, josta huoltajille maksuton osuus on 4 tuntia/päivä. Mikäli perhe tarvitsee esiopetuksen lisäksi varhaiskasvatusta, peritään siitä varhaiskasvatusmaksu varatun tuntimäärän mukaan.\nEsiopetukseen ilmoittaudutaan vuosittain keväällä, varhaiskasvatushaun yhteydessä viikot 10-11. Esiopetukseen haetaan päivähoitohaku -lomakkeella, joita saa päiväkodeista tai tältä sivulta. Esiopetuspaikasta tehdään päätös touko-kesäkuussa ja siitä ilmoitetaan huoltajille kirjallisesti.\nNokialla esiopetusta järjestetään myös yksityisissä päiväkodeissa. Kilpailutuksen perusteella toimintavuotena 2017-2018 suomenkielistä esiopetusta järjestetään ensisijaisesti Pitkäniemen päiväkodissa 26 esiopetuspaikkaa ja toissijaisesti Peppi&Bobby -päiväkodissa. Nokialaisille lapsille englanninkielistä esiopetusta järjestetään vain Peppi&Bobby -päiväkodissa.\nYksityisten päiväkotien järjestämään esiopetukseen haetaan ko. päiväkodin hakemuksella. Esiopetuspaikan varmistuttua täytetään Nokian kaupungin varhaiskasvatuksen sivuilta löytyvällä sähköisellä hakemuksella oleva palvelusetelihakemus.\nPelkästään esiopetukseen osallistuvalla lapsella on oikeus maksuttomaan kuljetukseen kodin ja esiopetuspaikan välille, jos matkan pituus on yli kolme kilometriä. Kuljetusohjeistukseen voit tutustua Lomakkeet- sivulla.\nEsiopetus noudattaa koulujen työ- ja loma-aikoja kuitenkin niin, että kevätlukukausi päättyy aina toukokuun viimeinen päivä.\nSyyslukukausi 10.8.- 22.12.2017\nSyysloma 16.10. -20.10.2017 (Syyslomalla ei esiopetusta)\nTalviloma 26.2.-2.3.2018 (Talvilomalla ei esiopetusta)\nEsiopetus on suunnitelmallista opetusta ja kasvatusta lapsen tarpeiden mukaan ja sen tehtävänä on edistää lapsen kasvu-, kehitys- ja oppimisedellytyksiä. Keskeistä esiopetuksessa on lapsen osallistuminen, vuorovaikutus, kokemukset, ajattelu ja tiedon yhteisöllinen rakentuminen. Esiopetuksessa lapsi saa tilaisuuksia monipuoliseen vuorovaikutukseen. Esiopetuksen henkilöstön ohjauksessa lapsi oppii toimiessaan ja leikkiessään yhdessä toisten lasten kanssa.\nEsiopetus perustuu Opetushallituksen laatimiin esiopetuksen opetussuunnitelman perusteisiin ja paikalliseen esiopetuksen opetussuunnitelmaan. Esiopetusryhmät laativat vuosittain lukuvuosisuunnitelman, jossa määritellään tarkemmin oppimiseen liittyvät järjestelyt, tavoitteet, painotukset ja toiminnan sisällöt juuri omalle esiopetusryhmälle. Nokian kaupungin esiopetuksen opetussuunnitelmaan voi tutustua sivun oikeassa yläreunassa olevasta linkistä.\nEsiopetuksen alkaessa lapselle tehdään henkilökohtainen oppimissuunnitelma. Tämä tapahtuu yhdessä vanhempien ja lapsen kanssa keskustelemalla. Tavoitteena on lapsen yksilöllinen huomiointi ja oppimisen yksilöllinen eteneminen.\nNokian kaupungin esiopetuksen opetussuunnitelma 2016.pdf (5.2 MB)\nEsiopetushakemus täytetään ensisijaisesti sähköisesti.\nKlikkaa tästä sähköiselle hakemukselle,\nPäivähoitohakemus / Esiopetushakemus (144 kB)\nPäivähoitohakemus_Esiopetushakemus .doc (112 kB)\nEsiopetuksen kuljetuspalveluhakemus (91 kB)